**Charakteristika absolventa študijného programu UAP dejepis Bc. stupeň**

**Všeobecná charakteristika absolventa**

Absolvent bakalárskeho študijného programu Učiteľstvo dejepisu v kombinácii získa základné poznatky z vied o základoch teórie výchovy a vzdelávania a histórie, ktoré mu predovšetkým umožnia úspešne pokračovať v štúdiu tohto odboru na druhom stupni. Nadobudnuté teoretické poznatky z predmetovej špecializácie, ako aj z oblasti výchovy a vzdelávania bude absolvent vedieť tvorivo aplikovať aj v praxi ako asistent učiteľa, pedagogický pracovník pre mimoškolskú záujmovú činnosť detí, pracovník štátnej správy, školský administratívno-metodický pracovník a pod.

**Teoretické poznatky**

*Vychádzajúc z opisu študijného odboru absolvent prvého stupňa*

* pozná a chápe koncept inštitucionálneho socializačného procesu v širších sociálnovedných súvislostiach
* ovláda psychologickú interpretáciu vývinu, výchovy a vzdelávania človeka
* pozná princípy tvorby a projektovania pedagogického a didaktického prostredia v sekundárnom vzdelávaní
* pozná organizačné charakteristiky školského systému, ako aj inštitucionálne pravidlá školy
* ovláda základnú štruktúru a obsah disciplín svojej predmetovej špecializácie
* najmä je však pripravený získať úplnú školskú spôsobilosť na 2. stupni vysokoškolského štúdia.

Absolventi bakalárskeho štúdia odboru Učiteľstvo predmetu dejepis v kombinácii získajú v predmetovej špecializácii základné faktografické a teoreticko-metodologické znalosti. Študijný program je zostavený tak, aby poskytol študentovi odborné vedomosti zo všeobecných dejín, dejín Slovenska, historiografie, historickej geografie, dejín umenia, klasických pomocných vied historických, doplňujúcich disciplín a didaktiky odboru. V ponuke sú kurzy uvádzajúce do štúdia odboru a príbuzných vedných disciplín a prednášky a semináre prehľadového charakteru pravekými dejinami počnúc a modernými dejinami končiac. Dôraz sa kladie aj na osvojenie si terminológie odboru.

**Praktické zručnosti**

*Vychádzajúc z opisu študijného odboru absolvent prvého stupňa je v rámci praktických zručností schopný*

* analyzovať a reflektovať všeobecnopedagogické a všeobecnodidaktické vlastnosti výučby v školskej triede
* orientovať sa v školskej legislatíve a v školských predpisoch a dokumentoch
* plánovať a organizovať činnosť skupín žiakov príslušných vekových kategórií (11-18 ročných)
* asistovať pri riešení odborných úloh v disciplínach svojej predmetovej špecializácie
* využívať informačné a komunikačné technológie pre osobné profesijné potreby, ako aj pre pedagogické účely.Doplňujúce poznatky a zručnostiVychádzajúc z opisu študijného odboru absolvent prvého stupňa je v rámci doplňujúcich poznatkov a zručností schopný
* permanentne sa vzdelávať
* orientovať sa vo vedeckých textoch tak z oblasti pedagogiky, ako aj z predmetovej špecializácie dejepis
* efektívne komunikovať na úrovni pracovného tímu, ako aj na úrovni žiackych skupín
* uplatňovať konkrétne spôsoby modernej didaktickej technológie.

**Uplatnenie**

Absolvent bakalárskeho študijného programu Učiteľstvo predmetu dejepis v kombinácii získa základné poznatky z vied o základoch teórie výchovy a vzdelávania a histórie, ktoré mu umožnia najmä úspešne pokračovať v štúdiu tohto odboru na druhom stupni. Nadobudnuté teoretické poznatky z predmetovej špecializácie, ako aj z oblasti výchovy a vzdelávania bude absolvent vedieť tvorivo aplikovať aj v praxi ako asistent učiteľa, pedagogický pracovník pre mimoškolskú záujmovú činnosť detí, pracovník štátnej správy, školský administratívno-metodický pracovník a pod.